เอสแอนด์พีคงเครดิต มองศก.ไทยเข้มแข็ง
เอสแอนด์พีคงเรตติ้งประเทศไทยที่ BBB+ ระบุการเมืองไม่ชัดเจนจะกระทบสานต่อนโยบายเศรษฐกิจ
24 ก.พ. 2561

เอสแอนด์พีคงเรตติ้งประเทศไทยที่ BBB+ ระบุการเมืองไม่ชัดเจนจะกระทบสานต่อนโยบายเศรษฐกิจนายกิมเอ็ง ตัน ผู้อำนวยการอาวุโส ฝ่ายวิเคราะห์ การจัดอันดับสถาบันจัดอันดับความน่าเชื่อถือสแตนดาร์ด แอนด์ พัวร์ หรือเอสแอนด์พี ประจำเอเชียแปซิฟิก เปิดเผยว่า เอสแอนด์พียังคงอันดับความน่าเชื่อถือประเทศไทยที่ BBB+ โดยให้แนวโน้มมีเสถียรภาพ (Stable) เนื่องจากพื้นฐานเศรษฐกิจไทยไม่เปลี่ยนแปลงยังมีความเข้มแข็งขณะที่รัฐบาลไทยมีการลงทุนโครงสร้างพื้นฐานขนาดใหญ่ โดยเฉพาะการลงทุนในพื้นที่พัฒนาเศรษฐกิจพิเศษภาคตะวันออก (อีอีซี) หากเป็นไปตามเป้าหมายที่รัฐบาลไทยวางไว้จะช่วยเพิ่มการเติบโตให้เศรษฐกิจไทยนายกิมเอ็ง กล่าวว่า สำหรับปัจจัยทางการเมือง รวมทั้งข่าวการเลื่อนการเลือกตั้งนั้นมองว่าในระยะสั้นไม่มีผลต่อการปรับอันดับความน่าเชื่อถือของประเทศไทย แต่ยอมรับว่าหากการเมืองไม่นิ่งและยังไม่มีความชัดเจนจะกระทบต่อการดำเนินนโยบายของรัฐบาลระยะยาว โดยเฉพาะนโยบายเศรษฐกิจ ทั้งนี้การที่จะปรับอันดับความน่าเชื่อถือของประเทศใด ประเทศนั้นต้องมีเศรษฐกิจเติบโตดีต่อเนื่องอย่างมีนัยสำคัญดีขึ้นมากกว่านี้ภาพ อีพีเอ